b'\n_START_ARTICLE_\nKino Be\xc5\xbeigrad\n_START_PARAGRAPH_\nKino Be\xc5\xbeigrad se nahaja v objektu Plava Laguna na Linhartovi cesti 11 za Be\xc5\xbeigradom v Ljubljani._NEWLINE_Objekt je bil zgrajen leta 1973, kino pa je pri\xc4\x8del z obratovanjem 26. marca 1980 s predstavo Muppetki gredo v Hollywood (The Muppets Go Hollywood, 1979), imel je 361 sede\xc5\xbeev in klimatske naprave. Prvi\xc4\x8d so ga adaptirali 1995. Po prenovi je 789,9 m2 velik kino s 335 m2 veliko dvorano veljal za kino z najbolj\xc5\xa1im zvokom v Ljubljani. Zaradi odprtja Koloseja in centralizacije poslovanja so Ljubljanski kinematografi oz. Kolosej kinematografi kino leta 2002 zaprli za redne predstave, dvorano pa oddajali za prireditve in predavanja, 2008 je dvorano kupilo podjetje, ki se ukvarja z nepremi\xc4\x8dninami. _NEWLINE_26. marca 2015 je kino pod novim lastni\xc5\xa1tvom ponovno pri\xc4\x8del z delovanjem pod imenom Kino Gledali\xc5\xa1\xc4\x8de Be\xc5\xbeigrad, tokrat s 247 sede\xc5\xbei, 2k projektorjem in platnom velikosti 10x5 metrov.'